.

**Kvalitetsstandard 2023-2024 vedrørende**

**madservice til voksne**

|  |  |
| --- | --- |
| 1. Hvad er ydelsens lov­grund­lag? | Lov om Social service § 83 |
| 1. Hvilket behov dækker ydel­sen? | Borgerens behov for en ernæringsrigtig og varieret kost.  Ydelsen skal tage udgangspunkt i den enkelte borgers individuelle behov og ønsker, så borgerens sundhedstilstand opretholdes.  Ydelsen er et forebyggende tiltag for at opretholde borgerens sundhedstilstand. |
| 1. Hvad er formålet med ydel­sen? | * At det daglige madtilbud er indbydende, ernæringsrigtigt, varieret, til­stræk­keligt og fremstillet af råvarer af høj kvalitet * At det daglige madtilbud forebygger og opretholder borgerens sundhedstilstand som et ernæringsrigtigt måltid, der tilgodeser borgerens individuelle behov under rehabilitering og i forbindelse med akut eller kronisk sygdom og ved ønsker om særlig sammensat kost fx vegetarkost eller diætkost. * At det daglige madtilbud styrker borgerens helbred og livskvalitet * At borgeren som følge af madleverance kan bo længst muligt i eget hjem |
| 1. Hvilke aktiviteter indgår i ydel­sen? | * Levering af kølemad til opvarmning. Kølemaden er pakket i beskyttet atmosfære. (Kølemad-vaccuum). * Normalkost * Normalkost til ældre + 65 år * Kost til småtspisende (ernæringstæt menu) * Dysfagi-diæt; blød kost, gratin kost og cremet kost. * Diæter * Madservice kan være visitation til at få maden leveret i hjemmet eller at spise på nærliggende plejecenter eller cafè på aktivitetscenter * Lån af mikroovn ved levering af kølemad-vaccuum * Kostfaglig vejledning |
| 1. Hvilke aktiviteter indgår ikke i ydelsen? | Tilberedning af varm mad og frokost i borgerens eget hjem.    Dog kan den daglige aktivitet ud fra en konkret og individuel vurdering indgå i ydelsen som rehabilitering, hvis den forventes at bidrage til en væsentlig forbedring af funktionsniveauet. |
| 1. Hvem kan modtage ydel­sen? | Borgere der efter en individuel behovsvurdering, foretaget af visitationsenheden, er visiteret til ydelsen. |
| 1. Ydelsens omfang? | Madservice ydes efter en individuel behovsvurdering.  Levering sker som beskrevet i leverandørernes informationsmateriale.  Ydelsen kan indeholde hovedret og bi-ret, som er forret eller dessert. Frokostanretning, morgenmad og andre muligheder som suppe, øllebrød mv. |
| 1. Er der valgmulighed med hen­syn til leverandør? | Borgeren kan vælge den kommunale leverandør eller en privat leverandør, der er godkendt af Vordingborg Kommune. Leverandøren skal som minimum levere én gang ugentligt. |
| 1. Hvem leverer ydelsen? | Den kommunale leverandør eller en privat leverandør, der er godkendt af kommunen. |
| 1. Krav til udfører? | Fastansat personale, der producerer maden skal have en kostfaglig ud­dan­nelse.  Det øvrige fastansatte personale skal som minimum have gennemgået ud­dannelse i levnedsmiddelhygiejne, og være bekendt med Kommunens kva­litetsmål og serviceniveau.  Leverandører af madservice skal have et beredskab, der gør leverandørerne i stand til at håndtere fraværsperioder (ferie, sygdom mv.) samt løbende til- og afmeldinger. |
| 1. Hvad koster ydelsen for bor­geren? | Betaling for madservice fastsættes af kommunalbestyrelsen.  Afregning sker efter gældende takst for madservice. Takst for udbringning og takst for den producerede mad fastsættes en gang årligt af kommunalbestyrelsen. Taksten fastlægges i overensstemmelse med de af staten fastlagte kriterier. Taksten er opgjort i enheder pr. dag, hvor eksempelvis udbringningsgebyr er forholdsmæssigt fordelt pr. dagsenhed frem for afregnet pr. udbringningsdag.  Prisen er den samme på alle tre portionsstørrelser.  Der betales via PBS. Der kan i særlige situationer aftales at modregne betaling i modtagers pension. Aftalen indgås med Borgerservice. |
| 1. Hvad er kommunens kva­li­tetsmål? | **Krav til kostens sammensætning**  Menuplanen sammensætning:   * Menuerne er sammensat i overensstemmelse med retningslinjerne i ”Den Nationale Kosthåndbog” * Der kan vælges mellem traditionelle eller vegetar hovedretter. * Der er til og fravalgsmuligheder, så ernæringsbehov og ønsker tilgodeses. * Der kan vælges mellem mindre, normal og stor portion. Ved en stor portion vil der være ekstra kartofler og grønt. * Menuerne til højtider følger dansk tradition   Desuden   * At maden leveres efter aftale med borgeren; der kan ikke aflyses af leve­ran­døren * At ydelsen iværksættes førstkommende hverdag efter bevillingen er givet * At 90 % af borgerne er tilfredse med såvel den kulinariske som den er­næringsmæssige kvalitet af ydelsen i henhold til: *'Anbefalinger for den danske institutionskost,* 2015 samt Den Nationale Kosthåndbog. * Måltiderne på søndage og højtider følger dansk tradition |
| 1. Hvordan følges op på ydel­sen? | Borgerens funktionsniveau vurderes løbende af plejepersonalet, ændringer rap­porteres til visitationsenheden.  Revurderinger foretages løbende efter en konkret vurdering af aktuelle be­hov.  Der foretages stikprøvekontrol af den beskrevne ydelse og målbare kvali­tets­mål.  Madproducenten er under tilsyn af statslig myndighed på området |
| 1. Brugerundersøgelse? | I Vordingborg Kommune gennemføres mindst én brugerundersøgelse på hvert fagområde i ulige år, hvor brugerne spørges om, hvordan de oplever kommunens ydelser og services på området. |
| 1. Er der særlige forhold at ta­ge hensyn til? | Personalet er omfattet af Arbejdsmiljøloven. Dette betyder, at arbejdet skal udføres sikkerheds- og sundhedsmæssigt forsvarligt.  Madproducenterne skal overholde gældende lovgivning på området, her­un­der regler om hygiejne og egenkontrol.  Leverandøren er forpligtet til at meddele visitationsmyndigheden, hvis der observeres forandringer i borgerens behov.  Krav til udbringning:  Leverandøren skal sikre at kørslen varetages af en velkvalificeret chauffør, der udviser respekt og forståelse for borgere med såvel fysiske som psykiske handicap.  Chaufføren skal kunne identificere sig, enten ved ID kort eller med et uniformslogo, der henviser til firmaet.  Chaufføren skal overholde de hygiejniske og faglige krav, der er til madud­bring­ning, herunder egenkontrol.  Ønsker om fravalg skal gives til leverandøren senest kl. 13:00 dagen før planlagt leveringsdag. |
| 1. Hvilke klagemuligheder er der? | Der kan klages over afgørelsen. Fristen for at klage er 4 uger fra modtagelsen af afgørelsen.  Klagen kan være mundtlig eller skriftlig.  Klagen rettes til Vordingborg Kommune Center for Pleje og Omsorg. Kommunen skal efter klagen er modtaget revurdere sagen indenfor 4 uger.  Hvis kommunen fastholder afslaget videresendes klagen til Ankestyrelsen. |